KIRJAUUTUUS:

KAIKILLE LAPSILLE
LASTENKIRJALLISUUS LIIKKUVASSA, MONIKULTTUURISESSA MAAILMASSA

Toimittanut Anna Rastas

Kustantaja: SKS (ks. <https://kirjat.finlit.fi/index.php?showitem=2648> )

Millaisia vaatimuksia monikulttuurisuus asettaa lasten- ja
nuortenkirjallisuuden tekijöille ja lukijoille? Miten
lastenkirjallisuus käsittelee muuttunutta suomalaisuutta,
kulttuurieroja tai arkipäivän rasismia? Kuinka suhtautua vanhoihin
kirjoihin, joiden tavat puhua vieraista kansoista ja kulttuureista
saattavat loukata lukijoita?

Teos tarjoaa välineitä uusiin tapoihin tulkita ja lukea kirjallisuutta
sekä keskustella lasten ja nuorten kanssa erilaisten vähemmistöjen
asemasta ja kokemuksista.

SISÄLLYS

Johdanto. Kirjoja kaikille lapsille!

I SUOMENKIELINEN LASTENKIRJALLISUUS LIIKKUVASSA MAAILMASSA

Päivi Heikkilä-Halttunen: Lasten kuvakirjojen pitkä tie tasa-arvoisiin
esitystapoihin
Jaana Pesonen: Xing, Sikuriina sekä Tatu ja Patu. Monimuotoinen
monikulttuurisuus 2000-luvun lastenkirjoissa
Anna Rastas: Alille, Ainolle, Fatimalle ja Villelle. Suomalainen
lapsilukija afrikkalaisten diasporasta

II KIRJALLISUUS KASVATTAJANA

Sirkku Latomaa: Monikielisempi Suomi. Kirjallisuus kielitietoisuuden
edistäjänä
Juli-Anna Aerila: Voiko nuortenkirjoja käyttää monikulttuurisuuskasvatuksessa?
Raisa Simola: Yrjö Kokon Pessi ja Illusia: oman aikansa lapsi – ja
myös myöhempien aikojen
Helena Oikarinen-Jabai: Kuvakulmia Helsinkiin ja Suomeen somalinuorten silmin
Päivi Heikkilä-Halttunen & Anna Rastas: Lastenkirja maahanmuuttajana.
Kuinka etiopialaiset sadut ja tarinat kääntyvät suomalaiseen
kulttuuriin?

III OLIPA KERRAN ULKOMAILLA

Sasha Huber: PaGeo, isoisoisä Haitista
Sharmilla Beezmohun: Puuttuva peilikuva: etniset vähemmistöt
brittiläisessä lastenkirjallisuudessa
Mai Palmberg: Monikulttuurisuus ruotsalaisten oppikirjojen Afrikka-kuvassa
Ulla Vuorela: Lapsilukija vallan maailmassa
Anna Rastas: Lopuksi. Rajaton maailma?
Valikoima lasten kuvakirjallisuutta (Päivi Heikkilä-Halttunen)

Teoksen toimittaja, YTT, dosentti Anna Rastas, työskentelee
sosiaaliantropologian ma. professorina Tampereen yliopistossa. Hänen
aiemmat kotimaiset ja kansainväliset julkaisunsa käsittelevät rasismia
ja monikulttuurisuutta, maahanmuutosta käytyä keskustelua,
afrikkalaisten diasporaa sekä vähemmistöjen tutkimista ja niitä
koskevan tiedon tuottamisen epistemologisia kysymyksiä.